Mit navn er Omed Alam og jeg er 17 år gammel. Jeg bor i Hillerød, hvor jeg går i skole på handelsgymnasiet. Til daglig træner jeg vægtløftning på eliteplan i Ålholm IF.



Jeg har dyrket vægtløftning i over 8 år og været på det danske landshold siden jeg var 11 år gammel.



Jeg har indtil videre blandt andet opnået:



* EM bronzemedalje for ungdom i 2013

* 2 EU (European Union mesterskab) bronzemedaljer 2014 og 2016

* 4 nordiske titler i træk (2012, 2013, 2014 og 2015)

* 2 internationale sejre i Rusland og 2 internationale sejre i Tyskland

* 16 DM sejre inklusiv 3 sejre til senior DM



Udover det har jeg totalt sat 167 danske rekorder og 8 nordiske rekorder, samt blevet kåret som Danmarks næstbedste vægtløfter i år (2017) og nordens bedste ungdomsløfter nogensinde på point (kg man løfter ift. kropsvægt).



Vægtløftning fylder meget i mit liv, og jeg bruger over 15 timer om ugen i træningslokalet. Herudover deltager jeg til flere træningslejre og stævner om året, både nationale og internationale.



Jeg har en drøm om, at blive uddannet personlig træner efter min tid som aktiv vægtløfter.



Vægtløftningssporten i Danmark er ikke så stor og udbredt, hvorfor det ikke er Team Danmark støttet. Dette bevirker, at omkostningerne skal dækkes af udøveren selv, hvorfor jeg vil spørge jer om hjælp og støtte til min deltagelse ved VM 2017 der afholdes i Japan. Det vil være en kæmpe oplevelse at være med til og ligeledes fedt at repræsentere de røde/hvide farver.

I år stiller jeg op til VM junior til juni måned, der bliver afholdt i Tokyo. Til dette stævne er jeg kvalificeret på b-krav, hvilket betyder, at der er noget egenbetaling for min træner og jeg. Da det er et stævne som VM, og som bliver afholdt i Tokyo, gør det, at omkostningerne er væsentlig højere end normalt.



Jeg håber på at kunne få samlet ind i forbindelse med de udgifter, der følger med deltagelsen til VM. Alt vil hjælpe og vil opnå min fulde taknemmelighed. Ved bestemte beløb tilbyder min daglige træner og jeg også personlig træning.

Har du som virksomhed lyst til, at indgå en sponsoraftale med mig, er du/I mere end velkommen til, at kontakte mig.



Omed.Alam.Weightlifting/?fref=ts

omed_alam/